สวัสดีคะคุณ พอดีวันนี้ได้ตรวจเลือดมากคะ ผลเลือดออกมา ทุกอย่างอยู่ในเกณฑ์ดีไม่ว่าจะเป๋นการทำงานของตับ ไต ไขมันดี ไขมันเลว คอลเลตเตอลอล ดีคะ แต่ไตรกลีเซอไรด์สูงอยู่ที่ 200 คะ และค่าน้ำตาลก็ขึ้นอยู่ที่ 106 คะ ไม่ทราบว่าจะส่งผลกับร่างกายอย่างไร และเป็นอันตรายมั้ย มีวิธีที่จะทำให้สองตัวนี่ลดลงอย่างไรคะ ปกติเป็นคนชอบกินเบอร์เกอร์รี่ ของหวาน ของมัน ของทอด ขนมขบเคี้ยว ไม่ค่อยได้ออกกำลังกาย ส่วนสูงอยู่ที่ 159 น้ำหนัก 53 อายุ 34 คะ ต้องปฏิบัติตนอย่างไรดีคะ รบกวนคุณช่วยตอบหน่อยนะคะ
สวัสดีครับ ค่าปกติของระดับไตรกลีเซอไรด์ไม่ควรเกิน 150 ครับ ส่วนระดับน้ำตาลควรน้อยกว่า 100 ดังนั้น ในกรณีจึงถือว่ามีไขมันไตรกลีเซอไรด์สูง และน้ำตาลสูงเล็กน้อย จึงยังไม่ถือว่าอันตรายครับ ถึงกระนั้น ในระยะยาว ถ้าระดับไขมันสูงนานๆ จะเป็นความเสี่ยงทำให้ไขมันเกาะเส้นหลอด และทำให้หลอดเลือดหัวใจตีบ และอาจจะเป็นโรคหัวใจในอนาคตได้ กระนั้น การตีบตันที่กล่าวมาต้องใช้เวลานานครับ ดังนั้น โดยปกติ แพทย์จะนัดให้มาตรวจเลือดซ้ำใน 3-6 เดือน เพื่อติดตามระดับไขมันโดยระหว่างนี้ ขอแนะนำให้งดรับประทานขนมเบเกอรี่ ของหวาน ของมัน ของทอดทุกชนิด เพราะเป็นแหล่งแป้ง น้ำตาล ไขมัน ที่มากเกินควรครับ โดยกระทรวงสาธารณสุขแนะนำให้บริโภคน้ำตาลน้อยกว่า 6 ช้อนชา ดังนั้น เครื่องดื่มพวกชานมไข่มุก หรือ น้ำอัดลม ก็ควรเลิกเช่นกัน และควรดื่มแต่น้ำเปล่า และไม่ควรเติมน้ำตาลในกาแฟเกินควรครับ นอกจากนี้ ควรออกกำลังกายอย่างน้อย 3-4 ครั้งต่อสัปดาห์ ครั้งละ 30-40 นาที เพื่อเป็นการเผาผลาญไขมันครับจากส่วนสูงที่กล่าวมา ณ ตอนนี้ น้ำหนักก็ยังไม่ได้เกินครับ แต่อย่างไรก็ดี ควรควบคุมอาหารและออกกำลังกาย ก่อนพบแพทย์ครั้งต่อไปด้วยนะครับ เป็นกำลังใจให้ครับ